
PROTOKOL
zo zasadnutia Komisie MZVEZ SR pre vyhodnocovanie žiadostí o poskytnutie dotácie na rozvojovú spoluprácu 
Dňa 18. 3. 2026 vyhlásila Slovenská agentúra pre medzinárodnú rozvojovú spoluprácu (ďalej len „SAMRS“) výzvu č. SAMRS/2026/PPP/1 zameranú na podporu nových podnikateľských partnerstiev (ďalej len „výzva“)[footnoteRef:1]. Disponibilná alokácia na výzvu bola 1 500 000 eur. Žiadosti o poskytnutie dotácie bolo možné predkladať do 8. 5. 2026[footnoteRef:2]. Predložených bolo 29 žiadostí o poskytnutie dotácie v celkovej hodnote 4 848 066,62 eur. V rámci formálnej kontroly bolo vylúčených 12 žiadostí o poskytnutie dotácie v celkovej hodnote 2 221 084,72 eur. [1:  V zmysle zákona č. 392/2015 Z. z. o rozvojovej spolupráci a o zmene a o doplnení niektorých zákonov v znení zákona č. 281/2019 Z. z. ]  [2:  V zmysle vyhlásenej výzvy, dostupnej na https://slovakaid.sk/wp-content/uploads/2026/03/Vyzva-SAMRS_2026_PPP_1_-FIN-1.pdf ] 


Členovia Komisie MZVEZ SR pre vyhodnocovanie žiadostí o poskytnutie dotácie na rozvojovú spoluprácu (ďalej len „Komisia“)[footnoteRef:3] hodnotili žiadosti podľa hodnotiacich kritérií uvedených vo výzve (Kapitola 3).  [3:  V zmysle rozhodnutia ministra ZVEZ SR  č. 13/2025 zo dňa 11. apríla 2025, ktorým sa vydáva Štatút Komisie MZVEZ SR pre vyhodnocovanie žiadostí o poskytnutie dotácií na rozvojovú spoluprácu a pre vyhodnocovanie ponúk na zadanie zákazky na rozvojovú spoluprácu.] 


Zasadnutie Komisie sa konalo dňa 26. 6. 2026, 9.00 h – 11.30 h v zložení: 

Členovia Komisie (s hlasovacím právom):
Marek Csabay, generálny riaditeľ sekcie hospodárskej a rozvojovej spolupráce MZVEZ SR
Martin Kačo, generálny riaditeľ politickej sekcie MZVEZ SR
Anna Plassat Muríňová, riaditeľka odboru rozvojovej spolupráce a humanitárnej pomoci MZVEZ SR
Nikola Ružičková, riaditeľka kancelárie štátneho tajomníka 2 MZVEZ
Daniela Koladová, riaditeľka odboru bilaterálnej obchodnej spolupráce
Jana Matzenauerová, poverená zástupkyňa riaditeľa kancelárie ministra MZVEZ SR

Tajomník Komisie (bez hlasovacieho práva): 
Anna-Mária Benková, poverená zástupkyňa riaditeľa SAMRS

Prizvané osoby (bez hlasovacieho práva):
Alžbeta Šlauková, referentka odboru rozvojovej spolupráce a humanitárnej pomoci MZVEZ SR
Samuel Zlatos, projektový a finančný manažér SAMRS
Mária Káčeriková, projektová a finančná manažérka SAMRS

Prizvané osoby – VTC (bez hlasovacieho práva):
Michaela Kukučková, rozvojová diplomatka ZÚ Kyjev
Denisa Močková, rozvojová diplomatka ZÚ Nairobi
Maroš Mitrík, veľvyslanec SR v Nairobi
Valér Franko, veľvyslanec SR v Bejrúte
Martin Podstavek, veľvyslanec SR v Abuji 
Matej Drotár, zástupca vedúceho ZÚ Minsk
Marián Maras, ekonomický diplomat ZÚ Sarajevo
Miroslav Aschengeschvantner, ekonomický diplomat ZÚ Astana

Komisia odporučila na schválenie 11 žiadostí v hodnote 1 424 171,00 eur. Komisia neodporučila na schválenie 6 žiadostí v hodnote 1 202 810,90 eur. 

Na základe tohto odporúčania žiadosti o poskytnutie dotácie schvaľuje minister ZVEZ SR.


V Bratislave, dňa ......................





Podpis predsedu Komisie: 
Marek Csabay, GR SHRS

